Fa vint-i-cinc anys que VilaWeb va començar a caminar. Ara, amb tota l'experiència acumulada, sabem que si aconseguim prou suport podem elevar la potència a 25 i fer el millor diari del món. Digital, català i en català. Ens ajudeu a fer-ho possible?

‘És l’oportunitat de tancar ferides i recuperar les amistats i els afectes perduts entre nosaltres i amb el conjunt dels espanyols’. Així presenta el líder del PP, Xavier García Albiol, el programa electoral del 21-D. Tanmateix, aquesta voluntat reparadora, queda truncada quan es consulta amb detall el contingut del programa.

En el punt número 20, el PP obre la porta a prohibir les estelades en els espais públics i tots els símbols independentistes que no representen el seu electorat. L’argument que utilitza el partit és que a ‘l’espai de tots’ no hi pot haver elements que ‘s’oposen a l’ordre constitucional’.

Concretament, el text redactat és el següent: ‘Assegurarem la neutralitat simbòlica i ideològica de l’espai públic, perquè l’espai de tots no estigui ocupat per banderes que s’oposen a l’ordre constitucional.’